OPRAVNÝ LIST č. 2 K NÁVRHU VŠEOBECNÉHO ROZPOČTU NA ROK 2014

VÝKAZ VÝDAVKOV PODĽA ODDIELOV Všeobecný výkaz príjmov Oddiel I – Parlament Oddiel II – Európska rada a Rada Oddiel III – Komisia Oddiel IV – Súdny dvor Európskej únie Oddiel V – Dvor audítorov Oddiel VI – Európsky hospodársky a sociálny výbor Oddiel VII – Výbor regiónov Oddiel VIII – Európsky ombudsman Oddiel IX – Európsky dozorný úradník pre ochranu údajov Oddiel X – Európska služba pre vonkajšiu činnosť

So zreteľom na:

– Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a,

– nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie[1], a najmä na jeho článok 39,

– návrh všeobecného rozpočtu Európskej únie na rozpočtový rok 2014 predložený Komisiou 28. júna 2013[2],

– opravný list č. 1 k návrhu všeobecného rozpočtu Európskej únie na rozpočtový rok 2014 predložený Komisiou 18. septembra 2013[3].

Európska komisia týmto predkladá rozpočtovému orgánu opravný list č. 2 k návrhu všeobecného rozpočtu Európskej únie na rozpočtový rok 2014 z dôvodov uvedených v dôvodovej správe.

OBSAH

1 Úvod.. 5

2 Aktualizácia tradičných vlastných zdrojov (TVZ) 5

3 Poľnohospodárstvo a rybárstvo.. 6

3.1 Hlavné navrhované zmeny.. 6

3.2 Európsky poľnohospodársky záručný fond (EPZF) ¾ Výdavky súvisiace s trhom a priame platby 7

3.2.1 Prehľad. 7

3.2.2 Podrobné poznámky. 8

3.3 Medzinárodné rybárske dohody.. 12

3.4 Zmeny rozpočtových poznámok.. 12

4 Delegovanie výdavkových programov na výkonné agentúry.. 13

4.1 Dôvody delegovania.. 13

4.1.1 Najlepšie možné využitie výkonných agentúr. 13

4.1.2 Analýza nákladov a výnosov: vybratý scenár delegovania úloh. 13

4.1.3 Zdokonalenie analýzy nákladov a výnosov. 14

4.1.4 Úprava prístupu založeného na „konštantnom stave“ uplatneného v NR 2014. 15

4.2 Navrhované delegovanie programov podľa okruhov VFR.. 15

4.3 Vplyv na ľudské a finančné zdroje výkonných agentúr. 16

4.4 Vplyv na ľudské a finančné zdroje Komisie. 17

4.4.1 Presun úloh na výkonné agentúry: úspory v Komisii 17

4.4.2 Zaistenie celkovej rozpočtovej neutrality. 18

4.4.3 Udržanie finančného krytia programov v nezmenenej výške. 19

4.5 Proces delegovania: ďalšie kroky.. 20

5 Vytvorenie funkčnej skupiny AST/SC.. 20

5.1 Revízia služobného priadku: vytvorenie novej funkčnej skupiny AST/SC.. 20

5.2 Vplyv na plány pracovných miest.. 21

6 Záver.. 21

7 Súhrnná tabuľka podľa okruhov viacročného finančného rámca.. 22

VÝKAZ VÝDAVKOV PODĽA ODDIELOV

Zmeny vo výkaze príjmov a výdavkov podľa oddielov sú k dispozícii v databáze EUR-Lex (http://eur-lex.europa.eu/budget/www/index-sk.htm). Anglické znenie zmien v týchto výkazoch podľa oddielov je pripojené na informačné účely ako príloha k rozpočtu.

1 Úvod

Opravný list č. 2 (OL 2) k návrhu rozpočtu na rok 2014 (NR 2014) zahŕňa:

¾ revíziu prognóz tradičných vlastných zdrojov (TVZ, t. j. clá a odvody z produkcie cukru), ktoré sa majú prijať v roku 2014, s cieľom zohľadniť trend doterajšieho prijímania TVZ v roku 2013,

¾ aktualizáciu odhadovaných potrieb poľnohospodárskych výdavkov podľa jednotlivých položiek, okrem premenlivých trhových faktorov zahŕňa OL 2/2014 takisto vplyv legislatívnych rozhodnutí prijatých v odvetví poľnohospodárstva od zostavenia NR na rok 2014, upravené odhady potrieb niektorých priamych platieb, ako aj iné návrhy, ktoré by mali mať v priebehu nasledujúceho rozpočtového roka výrazný vplyv,

¾ aktualizáciu situácie v oblasti medzinárodných rybárskych dohôd,

¾ dôsledky plánovaného delegovania riadenia operačných programov nového viacročného finančného rámca (VFR) na výkonné agentúry, pokiaľ ide o ľudské a finančné zdroje,

¾ začlenenie novej funkčnej skupiny AST/SC do plánov pracovných miest inštitúcií a orgánov EÚ.

Čistý rozpočtový vplyv týchto zmien je zníženie viazaných a platobných rozpočtových prostriedkov o 4,9 mil. EUR v porovnaní s návrhom rozpočtu na rok 2014 (vrátane OL 1/2014).

Prostredníctvom tohto opravného listu Komisia napokon upozorňuje Európsky parlament a Radu na niektoré potrebné opatrenia v prípade neskoršieho prijatia niektorým nových právnych základov vzťahujúcich sa na viacročný finančný rámec (VFR) na roky 2014 – 2020 a na navrhované nápravné opatrenia, ktoré sa môžu vyžadovať pred nadobudnutím účinnosti týchto nových právnych základov.

Politická dohoda o novom VFR bola uzavretá v júni 2013 a na nových právnych základoch pre niektoré programy na obdobie 2014 – 2020 sa ešte pracuje. V prípade, že niektoré z týchto programov by sa neprijali pred koncom roka 2013, viedlo by to k právnemu vákuu, najmä pokiaľ ide o prebiehajúce programy, ktoré sa skončia koncom roka 2013 a budú zahrnuté do nových programov a nástrojov. S cieľom zaistiť kontinuitu vykonávania prebiehajúcich programov (už schválených) a vzhľadom na politickú dohodu, ktorá sa dosiahla v rámci rokovaní o VFR pre nové programy a súvisiace finančné krytie, chce Komisia pokračovať v čerpaní rozpočtových prostriedkov na technickú pomoc a výdavky na administratívnu podporu, ktoré sú potrebné na riadne vykonávanie programov, a to aj počas prechodného obdobia do konečného prijatia nových právnych základov.

2 Aktualizácia tradičných vlastných zdrojov (TVZ)

V septembri 2013 Komisia prijala opravný list k návrhu opravného rozpočtu č. 6/2013[4] s cieľom upraviť prognózy tradičných vlastných zdrojov (TVZ, konkrétne clá a odvody z produkcie cukru), ktoré sa majú vybrať v roku 2013. V súlade s článkom 16 nariadenia Rady (ES, Euratom) č. 1150/2000 z 22. mája 2000 je táto úprava potrebná s cieľom zohľadniť značný rozdiel v clách skutočne uhradených do rozpočtu EÚ do konca augusta 2013 v porovnaní so sumou, ktorá sa k uvedenému dátumu plánovala vybrať.

Na základe uvedeného Komisia navrhuje vyrovnať rozdiel tradičných vlastných zdrojoch vo výške približne 1,8 mld. EUR (alebo mínus 11 %) v porovnaní so sumou zahrnutou do NOR č. 6/2013 prostredníctvom zodpovedajúceho zvýšenia príspevkov založených na HND od členských štátov v roku 2013.

Okrem opravy navrhovanej na rok 2013 v opravnom liste k NOR č. 6/2013 Komisia navrhuje upraviť prognózu TVZ zahrnutú do NR 2014 (18 086 mil. EUR) úpravou odhadu na rok 2014 na 16 186 mil. EUR, a to na základe týchto predpokladov:

¾ v súlade s opravným listom k NOR č. 6/2013 by upravený výsledok TVZ na konci roka 2013 dosiahol výšku 14 984 mil. EUR,

¾ na upravený výsledok TVZ v roku 2013 sa uplatní prognózované zvýšenie dovozu z krajín mimo EÚ v roku 2014 o 8 %, ktoré bolo odsúhlasené na zasadnutí ACOR v máji 2013.

Výsledný rozdiel TVZ vo výške 1,9 mld. EUR (alebo mínus 11 %) v porovnaní s pôvodnou prognózou zahrnutou do návrhu rozpočtu na rok 2014 je potrebné vyrovnať zodpovedajúcim zvýšením príspevkov členských štátov založených na HND v roku 2014. Členenie tohto vplyvu podľa členských štátov je uvedené v prílohe k rozpočtu.

3 Poľnohospodárstvo a rybárstvo

3.1 Hlavné navrhované zmeny

Podľa tohto OL 2/2014 sa celkové rozpočtové prostriedky požadované pre okruh 2 v roku 2014 odhadujú na 59 247,7 mil. EUR. V rámci príslušného stropu viacročného finančného rámca tak zostáva rezerva vo výške 55,3 mil. EUR vo viazaných rozpočtových prostriedkoch. Úpravy navrhované v OL 2/2014 nemajú v porovnaní s NR 2014 vplyv na rozpočtové prostriedky týkajúce sa Európskeho poľnohospodárskeho záručného fondu (EPZF), ani medzinárodných rybárskych dohôd.

Ako v NR 2014, tak aj v OL 2/2014 zodpovedajú poľnohospodárske výdavky financované v rámci EPZF svojmu čistému čiastkovému stropu na rok 2014, teda 43 778,1 mil. EUR[5]. Naďalej treba uplatňovať mechanizmus finančnej disciplíny pre priamu pomoc, keďže prognózy výdavkov súvisiacich s trhom a priamych platieb stále prevyšujú tento čistý čiastkový strop. Prognózovaná úroveň výdavkov prevyšujúcich strop je však nižšia než v NR 2014, takže sumu týkajúcu sa finančnej disciplíny je možné zodpovedajúco znížiť. Ide o čistý výsledok zvýšenia odhadovaných pripísaných príjmov, ktoré budú k dispozícii v roku 2014 (prevažne z dôvodu zvýšenia súm disponibilných v roku 2013 a prenesených do roku 2014), a upravených odhadov potrieb na pokrytie výdavkov EPZF. Platobné rozpočtové prostriedky EPZF v OL 2/2014 zostávajú takisto nezmenené v porovnaní s NR 2014, t. j. 43 777 mil. EUR.

Pokiaľ ide o medzinárodné rybárske dohody, v OL 2/2014 sa navrhuje zvýšenie viazaných rozpočtových prostriedkov o 7,3 mil. EUR a platobných rozpočtových prostriedkov o 10,3 mil. EUR pre rozpočtový riadok 11 03 01 „Dohody o udržateľnom rybárstve (SFA)“, čo sa vyrovná zodpovedajúcim znížením v riadku rezerv.

V nasledujúcej tabuľke sa uvádza vplyv OL 2/2014 na okruh 2:

(v mil. EUR, zaokrúhlené údaje v bežných cenách)

|| Návrh rozpočtu na rok 2014 (vrátane OL 1/2014) || Opravný list č. 2/2014 || Návrh rozpočtu na rok 2014 (vrátane OL 1 až 2/2014)

Záväzky || Platby || Záväzky || Platby || Záväzky || Platby

— || Európsky poľnohospodársky záručný fond (EPZF) || 43 778,1 || 43 777,0 || || || 43 778,1 || 43 777,0

— || Európsky poľnohospodársky fond pre rozvoj vidieka (EPFRV) || 13 991,0 || 11 655,1 || || || 13 991,0 || 11 655,1

— || Európsky námorný a rybársky fond (EMFF), regionálne organizácie pre riadenie rybárstva (RFMO) a dohody o udržateľnom rybárstve (SFA), z toho: || 1 017,3 || 765,7 || || || 1 017,3 || 765,7

|| — || Dohody o udržateľnom rybárstve (SFA) ¾ Operačný riadok (11 03 01) || 22,4 || 22,4 || + 7,3 || + 10,3 || 29,7 || 32,7

|| — || Dohody o udržateľnom rybárstve (SFA) ¾ Rezerva (40 02 41) || 122,7 || 122,7 || - 7,3 || - 10,3 || 115,3 || 112,3

— || Životné prostredie a oblasť klímy (Life) || 404,6 || 263,0 || || || 404,6 || 263,0

— || Akcie financované na základe výsadných práv Komisie a osobitných právomocí prenesených na Komisiu || 6,3 || 3,0 || || || 6,3 || 3,0

— || Pilotné projekty a prípravné akcie || p. m. || 18,3 || || || p.m. || 18,3

— || Decentralizované agentúry || 50,4 || 50,4 || || || 50,4 || 50,4

Spolu || 59 247,7 || 56 532,5 || 0,0 || 0,0 || 59 247,7 || 56 532,5

Strop || 59 303,0 || || || || 59 303,0 ||

Rezerva || 55,3 || || || || 55,3 ||

Z toho EPZF || 43 778,1 || 43 777,0 || 0,0 || 0,0 || 43 778,1 || 43 777,0

Čiastkový strop || 44 130,0 || || || || 44 130,0 ||

Čistý presun medzi EPZF a EPFRV || 351,9 || || || || 351,9 ||

Čiastková rezerva || 0,0 || || || || 0,0 ||

3.2 Európsky poľnohospodársky záručný fond (EPZF) ¾ Výdavky súvisiace s trhom a priame platby

3.2.1 Prehľad

Účelom OL 2/2014 je zabezpečiť, aby rozpočet pre poľnohospodárstvo vychádzal z najnovších hospodárskych údajov a legislatívneho rámca. V septembri mala Komisia k dispozícii prvé údaje o úrovni produkcie v roku 2013 a výhľady pre poľnohospodárske trhy, z ktorých vychádzajú aktualizované odhady rozpočtových potrieb na rok 2014. Okrem zohľadnenia trhových faktorov zahŕňa tento OL aj vplyv legislatívnych rozhodnutí prijatých v odvetví poľnohospodárstva od zostavenia NR 2014, návrhy Komisie, ako aj výsledok politických rokovaní o nových právnych základoch na roky 2014 – 2020 pre oblasť poľnohospodárstva.

Potreby EPZF na rok 2014 (pred uplatnením „mechanizmu finančnej disciplíny“) v OL 2/2014 sa odhadujú na 45 720 mil. EUR v porovnaní s 45 653 mil. EUR v NR 2014. Je to čistý výsledok nižších potrieb v rámci kapitoly 05 02 „Zásahy na poľnohospodárskych trhoch“ (- 27 mi. EUR) a dodatočných potrieb v rámci kapitoly 05 03 „Priama pomoc“ (+ 38 mil. EUR), kapitoly 05 07 „Audit výdavkov na poľnohospodárstvo“ (+ 53 mil. EUR) a kapitoly 05 08 „Politická stratégia a koordinácia“ (+ 3 mil. EUR).

Pokiaľ ide o pripísané príjmy, suma, o ktorej sa predpokladá, že bude disponibilná v roku 2014, sa značne zvýšila, a to z 828 mil. EUR v NR 2014 na 1 464 mil. EUR v OL 2/2014 (+ 636 mil. EUR). Toto zvýšenie je predovšetkým spôsobené prenosom pripísaných príjmov z roku 2013 do roku 2014:

¾ V čase zostavovania NR 2014 bolo ešte priskoro na odhad týkajúci plnenia v súvislosti s EPZF v roku 2013.

¾ Časť výdavkov na rok 2013 možno pokryť vyšším než pôvodne predpokladaným prenosom pripísaných príjmov z roku 2012 a dodatočnými pripísanými príjmami v súvislosti s rozhodnutiami o schválení účtov prijatými v roku 2013. V dôsledku toho pripísané príjmy vo výške 615 mil. EUR prijaté v roku 2013 nebudú potrebné na pokrytie výdavkov toho istého roka.

¾ OL 2/2014 zahŕňa prenos tejto sumy 615 mil. EUR z roku 2013 do roku 2014, čím sa zodpovedajúco zníži suma rozpočtových prostriedkov požadovaná v NR 2014.

¾ Komisia okrem toho očakáva menšie zvýšenie pripísaných príjmov novovzniknutých v roku 2014 (+ 21 mil. EUR) v dôsledku očakávaných dodatočných odvodov od výrobcov mlieka, a to na základe údajov, ktoré v stanovenej lehote oznámili členské štáty.

V dôsledku tejto aktualizácie budú na pokrytie potrieb EPZF v roku 2014 potrebné viazané rozpočtové prostriedky vo výške 44 681 mil. EUR, vrátane sumy 424,5 mil. EUR na vytvorenie rezervy na krízové situácie v odvetví poľnohospodárstva. Pokiaľ ide o NR 2014, táto celková suma prevyšuje čistý čiastkový strop EPZF vo výške 43 778,1 mil. EUR, to znamená, že rozpočtové prostriedky na priamu pomoc sa musia znížiť prostredníctvom uplatnenia mechanizmu finančnej disciplíny. Suma v súvislosti s finančnou disciplínou v OL 2/2014 (902,9 mil. EUR) je však nižšia než pôvodne odhadovaná suma v NR 2014 (1 471,4 mil. EUR). Komisia v súvislosti s uvedeným navrhne novú mieru úpravy priamych platieb, ktorá bude značne nižšia než úroveň stanovená na základe NR 2014 (- 2,453658 % v porovnaní s - 4,001079 %).[6]

Po uplatnení „mechanizmu finančnej disciplíny“ je potrebné v rámci EPZF v roku 2014 pokryť sumu uvedenú v do OL 2/2014 vo výške 45 242,1 mil. EUR v porovnaní so sumou 44 606,1 mil. EUR uvedenou v do NR 2014. Po zohľadnení pripísaných príjmov vo výške 1 464 mil. EUR viazané rozpočtové prostriedky v rámci EPZF požadované na rok 2014 v OL 2/2014 zostávajú (ako v NR 2014) na úrovni čistého čiastkového stropu, t. j. 43 778,1 mil. EUR. Platobné rozpočtové prostriedky požadované pre EPZF na rok 2014 zostávajú takisto nezmenené v porovnaní s NR 2014, t. j. 43 777 mil. EUR.

3.2.2 Podrobné poznámky

05 02 ¾ Zásahy na poľnohospodárskych trhoch (rozpočtové prostriedky – 263 mil. EUR)

(v mil. EUR, zaokrúhlené údaje v bežných cenách)

Zásahy na poľnohospodárskych trhoch || Návrh rozpočtu na rok 2014 (vrátane OL 1/2014) || Opravný list č. 2/2014 || Návrh rozpočtu na rok 2014 (vrátane OL 1 až 2/2014)

Potreby || 2 724 || - 27 || 2 697

Odhadované pripísané príjmy disponibilné v roku 2014 || 228 || + 236 || 464

Požadované rozpočtové prostriedky || 2 496 || - 263 || 2 233

Hypotézy, z ktorých vychádza tento OL 2/2014, vo všeobecnosti potvrdzujú hodnotenie uskutočnené v čase vypracovania NR 2014, a to s priaznivými výhľadmi pre väčšinu poľnohospodárskych trhov. Úpravy navrhované v tomto OL 2/2014 sú zväčša technickej povahy a týkajú sa iba malých súm. Celkové potreby v súvislosti so zásahmi na poľnohospodárskych trhoch sa v porovnaní s NR 2014 zvýšili o 27 mil. EUR. Odhaduje sa okrem toho, že v rámci kapitoly 05 02 budú k dispozícii dodatočné pripísané príjmy vo výške 236 mil. EUR, a v dôsledku toho možno znížiť požadované rozpočtové prostriedky o 263 mil. EUR v porovnaní s NR 2014.

Najdôležitejšie úpravy sú stručne vysvetlené ďalej v texte.

V prípade ovocia a zeleniny sú odhadované potreby pre operačné fondy organizácií výrobcov (rozpočtová položka 05 02 08 03) nižšie (- 5 mil. EUR) než sa predpokladalo v NR 2014. Je to spôsobené aktualizovaným hodnotením skutočnej absorpcie opatrení a miernou úpravou údajov pre národné plány na roky 2013 a 2014, ako aj zohľadnením odhadovaného finančného vplyvu možnej čiastočnej refundácie vnútroštátnej finančnej pomoci, ktorú niektoré členské štáty poskytli podľa článku 103e ods. 1 nariadenia (ES) č. 1234/2007, z rozpočtu EÚ. Rozpočtové prostriedky navrhované v tomto OL 2/2014 sú však nižšie než v NR 2014 (- 241 mil. EUR), a to z dôvodu zvýšenia pripísaných príjmov pre oblasť ovocia a zeleniny vo výške 236 mil. EUR.

Pokiaľ ide o sektor vinohradníctva a vinárstva, boli údaje v NR 2014 aktualizované s cieľom zohľadniť výsledok rokovaní o novom nariadení o jednotnej spoločnej organizácii trhov v rámci reformy spoločnej poľnohospodárskej politiky (SPP), v ktorom sa celková suma pre národné programy podpory zvýšila o 5,6 mil. EUR[7], ako aj s cieľom zohľadniť najnovšie údaje týkajúce sa vykonávania týchto programov. V OL 2/2014 sa teda pre rozpočtovú položku 05 02 09 08 navrhuje zvýšenie o 8 mil. EUR.

Úpravy pre ostatné rastlinné výrobky a ostatné opatrenia (rozpočtový článok 05 02 11) sa týkajú programov POSEI a pomoci pre organizácie výrobcov chmeľu. Aktualizovali sa odhady NR 2014 týkajúce sa použitia upravených stropov pre regióny POSEI[8], čo viedlo k malému dodatočnému zvýšeniu rozpočtových prostriedkov (+ 2 mil. EUR) pre opatrenia na podporu trhu financované z rozpočtovej položky 05 02 11 04, zatiaľ čo potreby pre priamu pomoc v týchto regiónoch (financované z rozpočtových položiek 05 03 02 50 a 05 03 02 52) boli upravené smerom nadol. Pre sektor chmeľu sa požaduje zvýšenie o 2,3 mil. EUR v porovnaní s NR 2014, keďže schéma pomoci na podporu organizácií výrobcov bude pokračovať v závislosti od výsledku rokovaní o novom nariadení o jednotnej spoločnej organizácii trhov.

V prípade mlieka a mliečnych výrobkov sa v OL 2/2014 navrhuje zníženie rozpočtových prostriedkov pre schému Mlieko v školách (rozpočtová položka 05 02 12 08) o 3 mil. EUR, a to v súlade s predbežnými údajmi o plnení v roku 2013, ktoré poukazujú na nižšiu mieru čerpania rozpočtových prostriedkov v rámci tejto schémy v členských štátoch, než sa očakávalo. Odhady v NR 2014 boli zodpovedajúcim spôsobom upravené a v súčasnosti sa navrhuje nižšia suma. Rozpočtové prostriedky potrebné v roku 2014 na intervenčné skladovanie masla (rozpočtová položka 05 02 12 04) sa znižujú o 3 mil. EUR, čo zohľadňuje menšie množstvá, pre ktoré boli predložené žiadosti o pomoc v roku 2013.

Navrhuje sa znížiť rozpočtové prostriedky pre rozpočtový článok 05 02 15 (bravčové mäso, vajcia a hydina, včelárstvo a ostatné živočíšne výrobky) o 27 mil. EUR, čím sa zohľadnia upravené potreby v súvislosti s náhradami na hydinové mäso (rozpočtová položka 05 02 15 05) po tom, čo bola stanovená nulová miera náhrad.

05 03 ¾ Priama pomoc (rozpočtové prostriedky + 206 mil. EUR)

(v mil. EUR, zaokrúhlené údaje v bežných cenách)

Priama pomoc || Návrh rozpočtu na rok 2014 (vrátane OL 1/2014) || Opravný list č. 2/2014 || Návrh rozpočtu na rok 2014 (vrátane OL 1 až 2/2014)

Pred uplatnením mechanizmu finančnej disciplíny (bez rezervy na krízové situácie v odvetví poľnohospodárstva)

Potreby || 42 888 || + 38 || 42 926

Odhadované pripísané príjmy disponibilné v roku 2014 || 600 || + 400 || 1 000

Požadované rozpočtové prostriedky || 42 288 || - 362 || 41 926

Po uplatnení mechanizmu finančnej disciplíny (s rezervou na krízové situácie v odvetví poľnohospodárstva)

Potreby || 41 841 || + 606 || 42 447

Odhadované pripísané príjmy disponibilné v roku 2014 || 600 || + 400 || 1 000

Finančná disciplína || 1 471 || - 569 || 903

Požadované rozpočtové prostriedky || 41 241 || + 206 || 41 447

V porovnaní s NR 2014 sú rozpočtové prostriedky požadované pre kapitolu 05 03 upravené smerom nahor, a to o 206 mil. EUR. Táto zmena je kombinovaným výsledkom o niečo vyšších potrieb pred uplatnením mechanizmu finančnej disciplíny (+ 38 mil. EUR) a nižšou sumou finančnej disciplíny (569 mil. EUR), čo je čiastočne kompenzované zvýšením sumy pripísaných príjmov (400 mil. EUR). Najvýznamnejšie zmeny sa týkajú režimu jednotnej platby, režimu jednotnej platby na plochu a opatrení osobitnej podpory podľa článku 68 nariadenia Rady (ES)č. 73/2009.

OL 2/2014 sa znižujú rozpočtové prostriedky pre režim jednotnej platby (rozpočtová položka 05 03 01 01) o 24 mil. EUR v porovnaní s NR 2014. Potreby pre túto schému pred uplatnením mechanizmu finančnej disciplíny boli znížené o približne 79 mil. EUR, čo zodpovedá prechodu niektorých členských štátov na opatrenia viazanej pomoci podľa článku 68 nariadenia (ES) č. 73/2009. Suma finančnej disciplíny uplatnená na túto rozpočtovú položku bola ďalej znížená o 455 mil. EUR, zatiaľ čo pripísané príjmy v rámci tejto položky sa zvýšili o 400 mil. EUR.

Pre režim jednotnej platby na plochu (rozpočtová položka 05 03 01 02) sa v OL 2/2014 navrhuje zvýšiť rozpočtové prostriedky o 80 mil. EUR, z toho 23 mil. EUR zodpovedá vyšším potrebám v porovnaní s NR 2014 a 57 mil. EUR úpravám sumy finančnej disciplíny. Vyššie potreby sú predovšetkým zdôvodnené úpravou poľnohospodárskej plochy v rámci režimu jednotnej platby na plochu v jednom členskom štáte, rozhodnutím ďalšieho členského štátu presunúť 7 mil. EUR na viazanú podporu podľa článku 68 nariadenia (ES) č. 73/2009, ako aj očakávaným vývojom plnenia v roku 2014 so zohľadnením najnovších údajov z roku 2013.

(v mil. EUR, zaokrúhlené údaje v bežných cenách)

Oddelená priama pomoc[9] || Návrh rozpočtu na rok 2014 (vrátane OL 1/2014) || Opravný list č. 2/2014 || Návrh rozpočtu na rok 2014 (vrátane OL 1 až 2/2014)

05 03 01 01 ¾ Režim jednotnej platby || 30 107 || - 24 || 30 083

05 03 01 02 ¾ Režim jednotnej platby na plochu || 7 302 || + 80 || 7 382

Spolu || 37 409 || + 56 || 37 465

V OL 2/2014 sa navrhuje znížiť rozpočtové prostriedky na osobitnú podporu podľa článku 68 nariadenia (ES) č. 73/2009 o 14 mil. EUR pre oddelenú podporu (rozpočtová položka 05 03 01 05) a o 102 mil. EUR pre viazanú podporu(rozpočtová položka 05 03 02 44). Zatiaľ čo sa potreby pre opatrenia oddelenej osobitnej podpory zvyšujú len nepatrne v porovnaní s NR 2014 (+ 5 mil. EUR), potreby pre opatrenia viazanej osobitnej podpory sa zvyšujú výraznejšie (+ 88 mil. EUR). To zodpovedá predovšetkým prechodu niektorých členských štátov z režimu jednotnej platby a režimu jednotnej platby na plochu na opatrenia oddelenej podpory podľa článku 68 uvedeného nariadenia spolu s úpravou očakávanej miery plnenia.

(v mil. EUR, zaokrúhlené údaje v bežných cenách)

Priama pomoc[10] || Návrh rozpočtu na rok 2014 (vrátane OL 1/2014) || Opravný list č. 2/2014 || Návrh rozpočtu na rok 2014 (vrátane OL 1 až 2/2014)

05 03 01 05 ¾ Neviazaná priama pomoc || 473 || + 14 || 487

05 03 02 44 ¾ Viazaná priama pomoc || 987 || + 102 || 1 089

Spolu || 1 460 || + 116 || 1 576

V rozpočtových riadkoch v kapitole 05 03 došlo aj k niektorým ďalším zmenám, ide však o veľmi malé úpravy predovšetkým v rozpočtových riadkoch týkajúcich sa viazanej priamej pomoci. Tieto zmeny v porovnaní s NR 2014 súvisia väčšinou s úpravou sumy finančnej disciplíny, ktorá sa uplatní na jednotlivé rozpočtové položky:

(v mil. EUR, zaokrúhlené údaje v bežných cenách)

Priama pomoc[11] || Návrh rozpočtu na rok 2014 (vrátane OL 1/2014) || Opravný list č. 2/2014 || Návrh rozpočtu na rok 2014 (vrátane OL 1 až 2/2014)

05 03 01 03 ¾ Osobitná platba za cukor || 274,0 || + 3,0 || 277,0

05 03 02 06 ¾ Prémie na kravy bez trhovej produkcie mlieka || 882,0 || + 20,0 || 902,0

05 03 02 07 ¾ Dodatočné prémie na kravy bez trhovej produkcie mlieka || 47,0 || + 2,0 || 49,0

05 03 02 13 ¾ Prémie na ovce a kozy || 21,0 || + 2,0 || 23,0

05 03 02 39 ¾ Dodatočná suma pre producentov cukrovej repya cukrovej trstiny || 20,0 || + 1,0 || 21,0

05 03 02 40 ¾ Podpora na plochu pre bavlnu || 230,0 || + 9,0 || 239,0

05 03 02 50 ¾ POSEI — Podporné programy Európskej únie || 406,0 || + 1,0 || 407,0

05 03 02 52 ¾ POSEI — Ostrovy v Egejskom mori || 19,0 || - 1,0 || 18,0

05 03 02 99 ¾ Iné (priama pomoc) || 12,2 || - 2,5 || 9,7

Spolu || 1 911,2 || +35,5 || 1 946,7

05 07 Audit výdavkov na poľnohospodárstvo (rozpočtové prostriedky + 53,4 mil. EUR)

(v mil. EUR, zaokrúhlené údaje v bežných cenách)

Audit výdavkov na poľnohospodárstvo || Návrh rozpočtu na rok 2014 (vrátane OL 1/2014) || Opravný list č. 2/2014 || Návrh rozpočtu na rok 2014 (vrátane OL 1 až 2/2014)

05 07 02 ¾ Riešenie sporov || 6,8 || + 53,4 || 60,2

Spolu || 6,8 || + 53,4 || 60,2

Rozpočtové prostriedky pre rozpočtový článok 05 07 02 (Riešenie sporov) je potrebné zvýšiť o 53,4 mil. EUR s cieľom pokryť potenciálnu úhradu kompenzačných úrokov podľa vnútroštátnych právnych predpisov členského štátu, potom čo Súdny dvor rozsudkom vo veci C-113/10 Jülich et al. zrušil platnosť nariadení Komisie, ktorými sa stanovujú odvody z produkcie cukru pre hospodárske roky 2002/03 až 2005/06.

05 08 Politická stratégia a koordinácia (rozpočtové prostriedky + 3 mil. EUR)

(v mil. EUR, zaokrúhlené údaje v bežných cenách)

Politická stratégia a koordinácia || Návrh rozpočtu na rok 2014 (vrátane OL 1/2014) || Opravný list č. 2/2014 || Návrh rozpočtu na rok 2014 (vrátane OL 1 až 2/2014)

05 08 06 ¾ Zvyšovanie verejného povedomia o spoločnej poľnohospodárskej politike || 32,6 || + 3,0 || 35,6

Spolu || 32,6 || + 3,0 || 35,6

Navrhuje sa zvýšiť rozpočtové prostriedky pre rozpočtový článok 05 08 06 (Zvyšovanie verejného povedomia o spoločnej poľnohospodárskej politike) o 3 mil. EUR s cieľom financovať informačné kampane s konkrétnym zameraním na podnikové aspekty politiky EÚ v súvislosti s programovým obdobím VFR 2014 až 2020, pokiaľ ide o ciele SPP.

3.3 Medzinárodné rybárske dohody

Ako sa uvádza v bode C časti II návrhu medziinštitucionálnej dohody (IIA)[12], Komisia preskúmala najnovšie dostupné informácie týkajúce sa rybárskych dohôd. S cieľom zohľadniť najaktuálnejšiu situáciu, t. j. uzavretie bilaterálnych dohôd s Pobrežím slonoviny[13], Gabonom [14], Komorskými ostrovmi a Seychelmi[15], Komisia navrhuje presunúť viazané a platobné rozpočtové prostriedky z článku rezerv 40 02 41 do rozpočtového článku 11 03 01 „Vytvorenie rámca pre riadenie rybolovných činností rybárskych plavidiel Únie vo vodách tretích krajín (SFA)“ v celkovej výške 7,3 mil. EUR. Na pokrytie platobných rozpočtových prostriedkov pre komponent sektorovej podpory v dohode s Mauritániou v druhom roku sa navrhuje presunúť dodatočnú sumu vo výške 3 mil. EUR pre platobné rozpočtové prostriedky z uvedenej rezervy do operačného riadka 11 03 01.

(v mil. EUR, zaokrúhlené údaje v bežných cenách)

Dohody o udržateľnom rybárstve || Návrh rozpočtu na rok 2014 (vrátane OL 1/2014) || Opravný list č. 2/2014 || Návrh rozpočtu na rok 2014 (vrátane OL 1 až 2/2014)

Záväzky || Platby || Záväzky || Platby || Záväzky || Platby

Operačný riadok (11 03 01) || 22,4 || 22,4 || +7,3 || +10,3 || 29,7 || 32,7

Rezerva (40 02 41) || 122,7 || 122,7 || -7,3 || -10,3 || 115,3 || 112,3

Spolu || 145,0 || 145,0 || 0,0 || 0,0 || 145,0 || 145,0

3.4 Zmeny rozpočtových poznámok

Rozpočtové poznámky k týmto kapitolám, článkom a položkám boli aktualizované:

Rozpočtový riadok || Vysvetlenie

Výdavky

05 02 || Zásahy na poľnohospodárskych trhoch || Údaje týkajúce sa pripísaných príjmov

05 02 11 03 || Chmeľ – Pomoc pre organizácie výrobcov || Rozpočtové poznámky

05 03 || Priama pomoc || Údaje týkajúce sa pripísaných príjmov

11 03 01 || Medzinárodné rybárske dohody || Zmeny rozpočtových poznámok: tabuľka

Príjmy

6 7 0 1 || Vyrovnanie účtov EPZF – Pripísané príjmy || Údaje týkajúce sa pripísaných príjmov

6 7 0 2 || Nezrovnalosti v rámci EPZF — Pripísané príjmy || Údaje týkajúce sa pripísaných príjmov

6 7 0 3 || Dodatočné odvody od výrobcov mlieka — Pripísané príjmy || Údaje týkajúce sa pripísaných príjmov

4 Delegovanie výdavkových programov na výkonné agentúry

4.1 Dôvody delegovania

4.1.1 Najlepšie možné využitie výkonných agentúr

Dôležitým prvkom návrhov Komisie týkajúcich sa viacročného finančného rámca (VFR) na roky 2014 – 2020 bolo zjednodušiť a zracionalizovať ďalšiu administratívu inštitúcií, agentúr a orgánov EÚ tak, aby to bola moderná, účinná a dynamická organizácia, a zároveň znížiť počet zamestnancov o 5 % počas obdobia 5 rokov[16]. Tento záväzok je teraz zakotvený v návrhu medziinštitucionálnej dohody o rozpočtovej disciplíne, spolupráci v rozpočtových otázkach a riadnom finančnom hospodárení[17], v prípade ktorej dosiahli Európsky parlament, Rada a Komisia politickú dohodu.

V tomto všeobecnom kontexte Komisia musí čo najlepšie využiť znížené ľudské zdroje a vo väčšej miere sa zamerať na svoje základné inštitucionálne úlohy, ako je tvorba politík, implementácia a monitorovanie uplatňovania práva EÚ a strategické riadenie, pričom musí zaručiť čo najefektívnejšie a najúčinnejšie vykonávanie výdavkových programov, za ktoré naďalej nesie konečnú zodpovednosť.

Vzhľadom na pozitívne skúsenosti s riadením programov EÚ výkonnými agentúrami, čo potvrdil Dvor audítorov[18], zahŕňali návrhy Komisie týkajúce sa ďalšieho VFR na roky 2014 – 2020 takisto lepšie využitie existujúcich výkonných agentúr pri vykonávaní niektorých nových programov.

V súčasnosti existuje šesť výkonných agentúr zriadených nariadením Rady č. 58/2003[19]: Výkonný orgán pre konkurencieschopnosť a inovácie (EACI), Výkonná agentúra pre vzdelávanie, audiovizuálny sektor a kultúru (EACEA), Výkonná agentúra pre zdravie a spotrebiteľov (EAHC), Výkonná agentúra pre transeurópsku dopravnú sieť (TEN-T EA), Výkonná agentúra Európskej rady pre výskum (ERCEA) a Výkonná agentúra pre výskum (REA).

V tomto nariadení sa stanovuje jasné rozdelenie úloh riadenia programov medzi Komisiu a výkonné agentúry. Útvary Komisie vykonávajú úlohy, ktoré vo veľkej miere zahŕňajú priestor na voľné konanie v súvislosti s politickými rozhodnutiami, a to najmä tieto úlohy: stanovovanie cieľov a priorít, prijímanie pracovných programov (vrátane rozhodnutí o financovaní), zastúpenie Komisie v programovom výbore a prijímanie rozhodnutí o udelení zákazky alebo grantu, ktoré sú predmetom komitologického postupu. Agentúry sú zodpovedné za úlohy spojené s vykonávaním programov, ako je začatie a ukončenie postupov udeľovania grantov a verejného obstarávania, prijímanie rozhodnutí o udelení zákazky alebo grantu, monitorovanie projektov, finančná kontrola a účtovníctvo, pomoc pri hodnotení programu a rôzne podporné úlohy.

4.1.2 Analýza nákladov a výnosov: vybratý scenár delegovania úloh

Analýza nákladov a výnosov, ktorá sa podľa nariadenia vyžaduje pred akýmkoľvek delegovaním programov na výkonné agentúry, sa uskutočnila minulý rok a zohľadnila politickú dohodu o VFR 2014 – 2020 medzi Parlamentom a Radou z júna 2013[20]. V analýze nákladov a výnosov sa zdôrazňujú tieto komparatívne výhody delegovania niektorých programov na roky 2014 – 2020 na výkonné agentúry:

¾ Výsledkom ich skúseností a špecializácie na osobitne stanovené úlohy je, že agentúry zaručujú vysokú úroveň kvality riadenia programov a lepšie poskytovanie služieb, najmä pokiaľ ide o rýchlejšie uzatváranie zmlúv, postupy schvaľovania technických a finančných správ a rýchlejšie platby.

¾ Keď agentúry dostanú koherentné programové portfóliá, povedie to k synergiám medzi úzko súvisiacimi politikami a podporí sa rozširovanie poznatkov. Očakáva sa napríklad, že spojenie všetkých aspektov do jedného nástroja pre malé a stredné podniky (MSP), ktorý patrí do rámcového programu pre výskum a inováciu (Horizont 2020), povedie k úsporám z rozsahu, jednoduchšej koordinácii a konzistentnosti pri poskytovaní služieb. Zároveň budú mať všetci príjemcovia jedno kontaktné miesto.

¾ Nové programy môžu využiť existujúce komunikačné kanály agentúr, ktoré sa vyvíjali postupom času, čo ich priblíži k príjemcom a zlepší viditeľnosť EÚ ako podporovateľa návrhov. Agentúry zabezpečujú najmä väčší počet priamych kontaktov s príjemcami prostredníctvom informačných dní, organizujú stretnutia pred začatím viacročných projektov a monitorovacie návštevy.

¾ Pokračujúce zjednodušovanie procesov a postupov (napr. zjednodušené formy grantov, primerané kontroly a elektronické podávanie žiadostí) vedú k vyššej produktivite, ktorá by sa mala ďalej zvyšovať v súvislosti s jednoduchšími postupmi pre nové programy.

¾ Nižší počet ekvivalentov plného pracovného času (FTE), ktoré sú potrebné na riadenie programov, a rozsah prijímania vyššieho percenta zmluvných zamestnancov vo výkonných agentúrach v porovnaní s Komisiou prinášajú značné úspory v porovnaní s interným scenárom.

V rámci analýzy nákladov a výnosov sa porovnali štyri scenáre s rôznou úrovňou delegovania úloh: interný scenár, v ktorom by nové programy riadila Komisia, zatiaľ čo agentúry by boli naďalej zodpovedné za zostávajúcu prácu (programy na roky 2007 – 2013); počiatočný scenár delegovania stanoveného Komisiou; a dva alternatívne scenáre, v ktorých sa hodnotili možnosti rôzneho stupňa delegovania v porovnaní s počiatočným scenárom.

Z analýzy nákladov a výnosov vyplynulo, že alternatívny scenár č. 2[21] je najefektívnejší, pokiaľ ide o úspory nákladov a kvalitatívne prínosy v porovnaní s ostatným scenármi. Keďže výkonné agentúry budú mať úspory z rozsahu v dôsledku svojho rozširovania, tento scenár by viedol k najvyšším odhadovaným ziskom (509 mil. EUR v súčasnej hodnote[22] počas obdobia 2014 – 2020) v porovnaní s interným scenárom.

4.1.3 Zdokonalenie analýzy nákladov a výnosov

Na základe analýzy nákladov a výnosov Komisia definovala celkový prístup k delegovaniu riadenia operačných programov na výkonné agentúry na obdobie rokov 2014 – 2020. Okrem zohľadnenia hlavného vývoja v stále prebiehajúcich rokovaniach medzi Európskym parlamentom a Radou o právnych aktov programov, ktoré sa majú delegovať, Komisia kladie v rámci procesu delegovania dôraz najmä na zabezpečenie týchto dvoch kľúčových cieľov:

¾ Produktivita: s cieľom zabezpečiť udržateľnú a zlepšenú úroveň produktivity každej agentúry v porovnaní s rokom 2013 bol preskúmaný počet zamestnancov vo všetkých agentúrach;

¾ 5 % zníženie počtu zamestnancov: s cieľom zosúladiť úrovne počtu zamestnancov výkonných agentúr s celkovým znížením počtu zamestnancov o 5 % vo všetkých inštitúciách a orgánoch EÚ, uplatnilo sa 5 % zníženie na počet zamestnancov všetkých výkonných agentúr v roku 2013, s rovnomerným rozdelením na roky 2014 – 2020 a tak, aby bolo porovnateľné s pôvodným hodnotením zdrojov, ktoré sa majú prideliť každej agentúre. Pokiaľ ide o všetky inštitúcie a orgány EÚ, 5 % zníženie počtu zamestnancov, dopĺňa zvýšenie týždenného pracovného času z 37,5 hodiny na 40 hodín.

4.1.4 Úprava prístupu založeného na „konštantnom stave“ uplatneného v NR 2014

Návrh rozpočtu na rok 2014 bol založený na prístupe založenom na „konštantnom stave“, keď úroveň zamestnancov a dotácií pre každú výkonnú agentúru zostala rovnaká ako v roku 2013 a očakávali sa výsledky analýzy nákladov a výnosov a následné preskúmanie jej výsledkov ako súčasť návrhov Komisie týkajúcich sa delegovania výdavkových programov. Úpravy vykonané v tomto opravnom liste zohľadňujú vplyvy na zdroje plánovaného delegovania programov na roky 2014 – 2020 tak na výkonné agentúry, ako aj na Komisiu, ako sa uvádza ďalej v texte.

4.2 Navrhované delegovanie programov podľa okruhov VFR

Úroveň operačných rozpočtových prostriedkov, ktoré majú riadiť výkonné agentúry pre príslušné programy, sa výrazne zvýši počas obdobia ďalšieho VFR, zatiaľ čo agentúry budú naďalej zodpovedné za riadenie neuhradených záväzkov za programy, ktoré sú delegované v súčasnosti. Rastúca pracovná záťaž v súvislosti s programami v rámci VFR 2014 – 2020 by sa mala posudzovať vzhľadom na klesajúcu pracovnú zaťaž súvisiacu s riadením programov na roky 2007 – 2013. Výdavkové programy, ktoré sa plánujú delegovať na výkonné agentúry podľa okruhov VFR, sa uvádzajú ďalej v texte.

Podrobné údaje o krytí operačných rozpočtových prostriedkov, ktoré majú riadiť výkonné agentúry sa nachádzajú v legislatívnych finančných výkazoch, ktoré sú pripojené k návrhom Komisie na opätovné zriadenie šiestich výkonných agentúr, rozšírenie ich mandátu a predĺženie doby trvania ich existencie (pozri oddiel 4.5)

¾ Okruh 1a – Konkurencieschopnosť pre rast a zamestnanosť

V rámci okruhu 1a sa plánuje delegovať niekoľko nových programov na výkonné agentúry, vrátane častí IKT a Energetika Nástroja na prepojenie Európy. Okrem toho je v súčasnosti rad programov delegovaný na agentúry EACI, EACEA, TEN-T EA, ERCEA a REA, ktoré budú v týchto agentúrach pokračovať. Týka sa to najmä podstatných častí programov Horizont 2020, COSME, Erasmus+ a časti Doprava Nástroja na prepojenie Európy.

¾ Okruh 2 – Udržateľný rast: prírodné zdroje

V rámci okruhu 2 sa od roku 2014 plánuje delegovať na výkonné agentúry dva nové programy: LIFE – Životné prostredie a oblasť klímy a niektoré činnosti v rámci EMFF – kontrola rybárstva, integrovaná námorná politika a vedecké odporúčania.

¾ Okruh 3 – Bezpečnosť a občianstvo

V rámci okruhu 3 sa od roku 2014 plánuje delegovať na výkonné agentúry päť programov. Týka sa to pokračovania programov v súčasnosti delegovaných na agentúry EACEA a EAHC: Tvorivá Európa, Európa pre občanov, Ochrana spotrebiteľa, Verejné zdravie a Lepšia odborná príprava pre bezpečnejšie potraviny (presunuté z okruhu 2 vo VFR 2007 – 2013).

¾ Okruh 4 – Globálna Európa:

V rámci okruhu 4 sa plánuje delegovať na výkonné agentúry dva programy: projekty v oblasti vyššieho vzdelávania, ktoré sú v súčasnosti delegované na agentúru EACEA, ako aj nový programy Európsky dobrovoľnícky zbor pre humanitárnu pomoc.

4.3 Vplyv na ľudské a finančné zdroje výkonných agentúr

Komisia plánuje udržať rovnaký počet výkonných agentúr. Navrhuje však upraviť názvy troch zo šiestich agentúr, aby sa zohľadnil ich rozšírený mandát, a to:

¾ Výkonný orgán pre konkurencieschopnosť a inovácie (EACI) sa stane Výkonnou agentúrou pre malé a stredné podniky (EASME),

¾ Výkonná agentúra pre zdravie a spotrebiteľov (EAHC) sa stane Výkonnou agentúrou pre spotrebiteľov, zdravie a potraviny (CHAFEA) a

¾ Výkonná agentúra pre transeurópsku dopravnú sieť (TEN-T EA) sa stane Výkonnou agentúrou pre inovácie a siete (INEA).

V nasledujúcej tabuľke sa podľa agentúr porovnáva celková úroveň operačných rozpočtových prostriedkov riadených agentúrami s počtom ľudských zdrojov (FTE) a príslušným príspevkom EÚ na pokrytie prevádzkových nákladov agentúr. V tabuľke sa uvádza súčasná situácia v roku 2013, prístup založený na „konštantnom stave“, ako sa pôvodne predpokladalo v NR 2014, a zmeny navrhované v tomto opravnom liste.

(v mil. EUR, zaokrúhlené údaje v bežných cenách)

Výkonná agentúra || Rozpočet 2013 || Návrh rozpočtu 2014 || Opravný list č. 2/2014 || NR 2014 (vrátane OL 2)

Riadené finančné krytie || Prevádzkové náklady || Zamestnanci (FTE) || Riadené finančné krytie || Prevádzkové náklady || Zamestnanci (FTE) || Riadené finančné krytie || Prevádzkové náklady || Zamestnanci (FTE) || Riadené finančné krytie || Prevádzkové náklady || Zamestnanci (FTE)

EASME (predtým EACI) || 583 || 15,680 || 159 || p. m. || 15,827 || 144 || 1 194 || + 15,321 || + 164,5 || 1 193,5 || 31,148 || 308,5

EACEA || 847 || 48,012 || 431 || p. m. || 47,546 || 431 || 543 || - 0,004 || + 4,9 || 543,3 || 47,542 || 435,9

CHAFEA (predtým EAHC) || 68 || 7,070 || 50 || p. m. || 7,070 || 50 || 76 || - || - || 76,3 || 7,070 || 50,0

INEA (predtým TEN-T EA) || 1 470 || 9,805 || 100 || p. m. || 9,805 || 115[23] || 2 395 || + 4,371 || + 47,0 || 2 395,2 || 14,176 || 162,0

ERCEA || 1 707 || 39,000 || 389 || p. m. || 39,415 || 389 || 1 451 || - || - || 1 451,0 || 39,415 || 389,0

REA || 1 171 || 49,300 || 558 || p. m. || 50,298 || 558 || 1 603 || + 6,071 || + 22,4 || 1 603,0 || 56,369 || 580,4

Spolu || 5 846 || 168,867 || 1 687 || p. m. || 169,961 || 1 687 || 7 262 || + 25,759 || + 238,8 || 7 262 || 195,720 || 1 925,8

Ako sa uvádza v tabuľke, celkové finančné krytie, ktoré budú riadiť všetky výkonné agentúry v roku 2014, sa zvyšuje o 24,2 % v porovnaní s rokom 2013. Celkové zvýšenie počtu zamestnancov v roku 2014 (+ 14,2 %) sa sústreďuje predovšetkým v agentúre EASME (predtým EACI) a v menšej miere v agentúre INEA (predtým TEN-T EA) a REA, zatiaľ čo v agentúrach CHAFEA (predtým EAHC) a ERCEA sa neplánuje zvýšenie počtu zamestnancov.

Cielené zvýšenie ľudských zdrojov pre agentúry EASME, INEA a REA sa odzrkadlí na zvýšení príspevku EÚ na pokrytie ich prevádzkových nákladov. Zodpovedajúce potreby týkajúce sa platov pre dodatočných zamestnancov výkonných agentúr sa vypočítali na základe ôsmich mesiacov, aby sa zohľadnil odhadovaný čas potrebný na ich prijatie. Zvýšenie výdavkov agentúr sa však vyrovnáva zodpovedajúcim znížením administratívnych výdavkov v rozpočte, ako sa uvádza ďalej.

4.4 Vplyv na ľudské a finančné zdroje Komisie

4.4.1 Presun úloh na výkonné agentúry: úspory v Komisii

Časť zvýšeného pracovného zaťaženia výkonných agentúr bude výsledkom ďalšieho delegovania programov, ktoré v súčasnosti vykonávajú útvary Komisie. Presun týchto úloh súvisiacich s vykonávaním programov prinesie úspory ľudských zdrojov v Komisii (pozri ďalej), keďže tieto úlohy už Komisia nebude vykonávať. Na rok 2014 sa podľa analýzy nákladov a výnosov odhaduje maximálny počet dodatočných úradníkov, ktorí budú dočasne preložení do výkonných agentúr („zmrazené“ pracovné miesta), na 28 pracovných miest, zatiaľ čo celkový počet „uvoľnených“ pracovných miest v Komisii sa odhaduje na 30 FTE[24].

V minulosti boli uvoľnené ľudské zdroje prerozdelené na iné úlohy v súlade s článkom 13 ods. 6 písm. c) nariadenia Rady č. 58/2003. Vzhľadom na záväzok Komisie znížiť celkový počet zamestnancov a v záujme zaistenia rozpočtovej neutrality, pokiaľ ide o administratívne výdavky, sa pracovné miesta uvoľnené v Komisii v dôsledku delegovania riadenia programov odzrkadlia na zníženom počte pracovných miest v plánoch pracovných miest (nad rámec celkového 5 % zníženia počtu zamestnancov počas obdobia 2013 – 2017) a súvisiacich výdavkov s cieľom vyrovnať výdavky zodpovedajúce dodatočným FTE vo výkonných agentúrach.

Podobným spôsobom sa znížia výdavky týkajúce sa zmrazených pracovných miest s cieľom zohľadniť dočasné preloženie úradníkov do výkonných agentúr. Podrobné údaje týkajúce sa uvoľnených a zmrazených pracovných miest sa nachádzajú v nasledujúcich tabuľkách.

„Zmrazené“ pracovné miesta v plánoch pracovných miest Komisie

Výkonná agentúra || Návrh rozpočtu na rok 2014 (vrátane OL 1/2014) || Opravný list č. 2/2014 || Návrh rozpočtu na rok 2014 (vrátane OL 1 až 2/2014)

EASME (predtým EACI) || 9 || 14 || 23

EACEA || 34 || - || 34

CHAFEA (predtým EAHC) || 6 || - || 6

INEA (predtým TEN-T EA) || 7 || 9 || 16

ERCEA || 14 || - || 14

REA || 24 || 5 || 29

Spolu || 94 || 28 || 122

Pracovné miesta v plánoch pracovných miest Komisie, ktoré sa majú „uvoľniť“

Výkonná agentúra || Uvoľnené pracovné miesta v roku 2014 || Uvoľnené pracovné miesta v rokoch 2014 – 2020*

Pracovné miesta v plánoch pracovných miest || Zmluvní zamestnanci (FTE) || Pracovné miesta v plánoch pracovných miest || Zmluvní zamestnanci (FTE)

EASME (predtým EACI) || - || 8,0 || 93 || 52,2

EACEA || - || 1,1 || - || 1,1

CHAFEA (predtým EAHC) || - || - || 6 || 3,2

INEA (predtým TEN-T EA) || - || 6,0 || 95 || 46,9

ERCEA || - || - || 20 || -

REA || 9 || 5,8 || 104 || 52,2

Spolu || 9 || 20,9 || 318 || 155,6

* Ako sa odhadlo v analýze nákladov a výnosov.

4.4.2 Zaistenie celkovej rozpočtovej neutrality

Očakávané zvýšenie efektívnosti podľa zvoleného scenára delegovania úloh a zdroje, ktoré sa majú uvoľniť v útvaroch Komisie delegovaním úloh na výkonné agentúry, umožnia plniť väčší rozpočet s menšími zdrojmi v porovnaní s interným scenárom, pričom sa zároveň zabezpečí vysoká kvalita riadenia programov. Z týchto dôvodov Komisia navrhuje delegovanie týchto úloh na výkonné agentúry. Úspory v Komisii, ktoré sú výsledkom uvoľnených a zmrazených pracovných miest na základe analýzy nákladov a výnosov, ako sa uvádza v tabuľke 4.4.1, však nestačia na úplné vyrovnanie dodatočných výdavkov potrebných na pokrytie prevádzkových nákladov výkonných agentúr. S cieľom dosiahnuť rozpočtový neutrality počas uvedeného obdobia Komisia vyrovná zvýšenie výdavkov na dodatočné ľudské zdroje vo výkonných agentúrach ďalším znížením vlastných ľudských zdrojov (úradníkov a zmluvných zamestnancov) nad rámec uvoľnených a zmrazených pracovných miest stanovených analýzou nákladov a výnosov.

Komisia na tento účel preskúmala vlastnú vnútornú organizáciu s cieľom zvýšiť počet uvoľnených pracovných miest úradníkov/zmluvných zamestnancov, aby sa vyrovnali náklady na dodatočné ľudské zdroje vo výkonných agentúrach. Preskúmanie vlastnej štruktúry umožnilo Komisii navrhnúť v roku 2014 ďalších 114 FTE k počtu 58 FTE stanovených analýzou, ktoré sa majú uvoľniť (30 FTE) a zmraziť (28 FTE). Celkový počet uvoľnených a zmrazených pracovných miest sa uvádza v nasledujúcej tabuľke:

„Uvoľnené“ a „zmrazené“ pracovné miesta: zaistenie rozpočtovej neutrality || Celkový počet uvoľnených a zmrazených pracovných miest v roku 2014 || Celkový počet uvoľnených a zmrazených pracovných miest v rokoch 2014 – 2020

Pracovné miesta v plánoch pracovných miest || Zmluvní zamestnanci (FTE) || Pracovné miesta v plánoch pracovných miest || Zmluvní zamestnanci (FTE)

„Uvoľnené“ spolu || 120 || 24 || 484 || 165

„Zmrazené“ spolu || 28 || - || 64 || -

Spolu || 148 || 24 || 548 || 165

Ako už bolo uvedené, navrhované zníženie počtu pracovných miest v plánoch pracovných miest Komisie zodpovedajúce zmrazeným pracovným miestam v Komisii je nad rámec všeobecného zníženia počtu zamestnancov o 5 % počas obdobia 2013 – 2017.

Pokiaľ ide o administratívne výdavky, počet uvoľnených a zmrazených pracovných miest v roku 2014 zodpovedá 14,0 mil. EUR úspor v Komisii, z toho 4,9 mil. EUR v rámci okruhu 5. Zostávajúce administratívne úspory sú rozdelené medzi ďalšie operačné okruhy, najmä v súvislosti s výskumnými pracovníkmi a zmluvnými zamestnancami financovanými v rámci programu Horizont 2020. Odzrkadľuje to návrh presunu úloh súvisiacich s vykonávaním programov z Komisie na výkonné agentúry.

4.4.3 Udržanie finančného krytia programov v nezmenenej výške

S cieľom zachovať finančné krytie výdavkových programov na nezmenenej úrovni je zvýšenie prevádzkových nákladov výkonných agentúr vyrovnané zodpovedajúcim znížením administratívnych výdavkov Komisie, a to buď v rámci okruhu 5, alebo ostatných okruhov, najmä administratívnych výdavkov na výskum v rámci okruhu 1a.

Čistý vplyv, ktorý majú dodatoční zamestnanci a zodpovedajúce administratívne výdavky požadované na riadenie rastúcej úrovne rozpočtových prostriedkov vo výkonných agentúrach na finančné krytie príslušných agentúr, závisí od zdroja kompenzácie v Komisii:

¾ Presun úloh, ktoré v minulosti vykonávali zamestnanci Komisie v rámci okruhu 5, na výkonné agentúry vedie k uvoľneným a zmrazeným pracovným miestam a k zodpovedajúcim úsporám administratívnych výdavkov vo výške 4,9 mil. EUR v rámci okruhu 5.

¾ Pokiaľ ide o výdavky na administratívnu podporu financované z finančného krytia výdavkových programov v ostatných okruhoch, budú sa z výdavkov, ktoré priamo uskutoční Komisia pred delegovaním, financovať prevádzkové náklady výkonných agentúr po delegovaní. To sa takisto vzťahuje na niektoré ostatné výdavky na administratívnu podporu, ktoré priamo súvisia s vykonávaním programov a ktoré vzniknú agentúram po delegovaní, ako napr. vývoj systémov IT. Tento posun nemá vplyv na finančné krytie programov: rovnováha medzi administratívnymi a operačnými rozpočtovými prostriedkami v rámci krytia zostáva nezmenený.

¾ Zníženie výdavkov na administratívnu podporu v rámci operačných okruhov je vo všeobecnosti postačujúce na financovanie zvýšených prevádzkových nákladov výkonných agentúr, bez vplyvu na operačné rozpočtové prostriedky v rámci finančného krytia príslušných programov. Pre tri programy v rámci okruhu 4 sa požaduje zvýšenie výdavkov na administratívnu podporu v Komisii bez zodpovedajúceho zníženia príspevku, ktorý sa pôvodne plánoval pre agentúr EACEA[25]. V troch prípadoch je však potrebný relatívne nízky príspevok z príslušného programu na pokrytie prevádzkových nákladov výkonnej agentúry z operačných rozpočtových prostriedkov programov, ktorý je určený na zaistenie ich riadneho vykonávania[26].

V nasledujúcej tabuľke sa uvádza spôsob, akým sa má zvýšenie výdavkov na pokrytie prevádzkových nákladov výkonných agentúr vyrovnať z každého z uvedených troch zdrojov:

Vyrovnanie zvýšených prevádzkových nákladov výkonných agentúr, zatiaľ čo finančné krytie zostáva nezmenené || V mil. EUR

Zvýšenie výdavkov na pokrytie prevádzkových nákladov šiestich výkonných agentúr vyplývajúce z ďalšieho delegovania || + 25,759

Znížené administratívne výdavky v rámci okruhu 5 vyplývajúce z delegovania úloh, ktoré v súčasnosti riadi Komisia || - 4,851

Znížené administratívne a podporné výdavky v rámci iných okruhov vyplývajúce z delegovania úloh, ktoré v súčasnosti riadi Komisia || -23,013

Iné vyrovnanie v rámci finančného krytia programov || -2,747

Spolu || -4,851

Rozšírené delegovanie úloh na výkonné agentúry vedie k zníženiu celkovej úrovne administratívnych výdavkov, čo sa zohľadní v úsporách v rámci okruhu 5 (4,9 mil. EUR). Ďalšie údaje o vplyve navrhovaného balíka delegovania úloh na ľudské a finančné zdroje v roku 2014 sa uvádzajú v prílohe k rozpočtu.

4.5 Proces delegovania: ďalšie kroky

Komisia 4. októbra 2013 postúpila úplný súbor dokumentov týkajúcich sa delegovania úloh Európskemu parlamentu a Rade. Pozostával z informačného oznámenia, v ktorom sa uvádzali hlavné prvky plánovaného balíka delegovania úloh, ako aj zo šiestich návrhov na opätovné zriadenie výkonných agentúr, rozšírenie ich mandátu a predĺženie doby trvania ich existencie.

V súlade s postupom stanoveným v nariadení č. 58/2003 sa výbor pre výkonné agentúry vyzýva, aby predložil stanovisko ku každému zo šiestich návrhov vykonávacích rozhodnutí Komisie. Ak výbor vydá pozitívne stanovisko ku každému zo šiestich návrhov týkajúcich sa delegovania a za predpokladu, že žiadna zložka rozpočtového orgánu nevznesie pripomienky a legislatívny orgána prijme základné akty programov na roky 2014 – 2020 v stanovenej lehote, má Komisia v úmysle prijať návrhy do konca novembra 2013.

5 Vytvorenie funkčnej skupiny AST/SC

5.1 Revízia služobného priadku: vytvorenie novej funkčnej skupiny AST/SC

V nadväznosti na návrh Komisie na zmenu Služobného poriadku úradníkov Európskej únie a podmienok zamestnávania ostatných zamestnancov Európskej únie (ďalej len „služobný poriadok“)[27]dosiahli v júni 2013 Európsky parlament a Rada politickú dohodu o revízii služobného poriadku. Revidovaný text nadobudne účinnosť 1. januára 2014.

V rámci politickej dohody Parlament a Rada schválili návrh Komisie na zmenu článku 5 služobného poriadku týkajúci sa vytvorenia novej funkčnej skupiny v plánoch pracovných miest popri existujúcich funkčných skupinách administrátorov (AD) a asistentov (AST), pre tajomníkov a administratívnych pracovníkov, ktorá pozostáva zo šiestich platových tried (AST/SC 1-6).

5.2 Vplyv na plány pracovných miest

Tento opravný list obsahuje potrebné zmeny plánov pracovných miest s cieľom vytvoriť novú štruktúru pre funkčnú skupinu AST/SC pre inštitúcie, ako aj pre agentúry a iné orgány. Upravené plány pracovných miest sú zahrnuté do prílohy k rozpočtu.

Komisia navrhuje vytvoriť štruktúru pre novú funkčnú skupinu AST/SC v plánoch pracovných miest všetkých inštitúcií a orgánov EÚ od 1. januára 2014. Skutočný počet pracovných miest zahrnutých do novej funkčnej skupiny AST/SC však bude závisieť od premeny existujúcich pracovných miest AST pre tajomníkov a administratívnych pracovníkov. Počet príslušných zamestnancov bude následne závisieť od počtu existujúcich zamestnancov AST, ktorí odídu napr. do dôchodku a budú nahradení novými zamestnancami, ktorí úspešne absolvovali výberové konanie pre funkčnú skupinu AST/SC.

Kým nebude k dispozícii spoľahlivý odhad počtu pracovných miest AST/SC požadovaných v roku 2014, Komisia navrhuje vytvoriť novú funkčnú skupinu AST/SC bez uvedenia presného počtu zamestnancov v jednotlivých platových triedach v tejto fáze, okrem prípadov, keď inštitúcie uviedli očakávaný počet pracovných miest, ktoré sa premenia z AST na AST/SC[28]. Nová štruktúra sa bude postupne obsadzovať od roku 2014 v súlade s článkom 50 nariadenia o rozpočtových pravidlách, ktorý každej inštitúcii alebo orgánu umožňuje za určitých podmienok upraviť plán pracovných miest do 10 % počtu pracovných miest schválených v pláne pracovných miest.

6 Záver

Tento opravný list č. 2/2014 predstavuje druhú a poslednú aktualizáciu Komisie týkajúcu sa návrhu rozpočtu na rok 2014 pred začatím zmierovacieho postupu. Od Európskeho parlamentu a Rady sa na tomto základe očakáva, aby zohľadnili upravené odhady pri svojom rozhodovaní o rozpočte na rok 2014, a to v lehotách stanovených v zmluve.

7 Súhrnná tabuľka podľa okruhov viacročného finančného rámca

Okruh || Návrh rozpočtu na rok 2014 (vrátane OL 1/2014) || Opravný list č. 2/2014 || Návrh rozpočtu na rok 2014 (vrátane OL 1 až 2/2014)

VRP || PRP || VRP || PRP || VRP || PRP

1. || Inteligentný a inkluzívny rast || 63 924 732 827 || 62 788 667 818 || || || 63 924 732 827 || 62 788 667 818

Strop || 63 973 000 000 || || || || 63 973 000 000 ||

Rezerva || 126 647 173 || || || || 126 647 173 ||

1a || Konkurencieschopnosť pre rast a zamestnanosť || 16 433 352 827 || 11 694 938 804 || || || 16 433 352 827 || 11 694 938 804

Strop || 16 560 000 000 || || || || 16 560 000 000 ||

Rezerva || 126 647 173 || || || || 126 647 173 ||

1b || Hospodárska, sociálna a územná súdržnosť || 47 491 380 000 || 51 093 729 014 || || || 47 491 380 000 || 51 093 729 014

Strop || 47 413 000 000 || || || || 47 413 000 000 ||

Rezerva || 21 620 000 || || || || 21 620 000 ||

Nástroj flexibility || 78 380 000 || || || || 78 380 000 ||

Rezerva || 0 || || || || 0 ||

2. || Udržateľný rast: prírodné zdroje || 59 247 714 684 || 56 532 492 046 || || || 59 247 714 684 || 56 532 492 046

Strop || 59 303 000 000 || || || || 59 303 000 000 ||

Rezerva || 55 285 316 || || || || 55 285 316 ||

z toho: Európsky poľnohospodársky záručný fond (EPZF) — Výdavky súvisiace s trhom a priame platby || 43 778 100 000 || 43 776 956 403 || || || 43 778 100 000 || 43 776 956 403

Čiastkový strop || 44 130 000 000 || || || || 44 130 000 000 ||

Čistý presun medzi EPZF a EPFRV || 351 900 000 || || || || 351 900 000 ||

Rezerva || 0 || || || || 0 ||

3. || Bezpečnosť a občianstvo || 2 139 460 732 || 1 668 006 729 || || || 2 139 460 732 || 1 668 006 729

Strop || 2 179 000 000 || || || || 2 179 000 000 ||

Rezerva || 39 539 268 || || || || 39 539 268 ||

4. || Globálna Európa || 8 175 802 134 || 6 251 299 380 || || || 8 175 802 134 || 6 251 299 380

Strop || 8 335 000 000 || || || || 8 335 000 000 ||

Rezerva || 159 197 866 || || || || 159 197 866 ||

5. || Administratíva || 8 595 115 307 || 8 596 738 107 || -4 851 000 || -4 851 000 || 8 590 264 307 || 8 591 887 107

Strop || 8 721 000 000 || || || || 8 721 000 000 ||

Rezerva || 125 884 693 || || || || 130 735 693 ||

z toho: administratívne výdavky inštitúcií || 6 936 293 672 || 6 937 916 472 || -4 851 000 || -4 851 000 || 6 931 442 672 || 6 933 065 472

Čiastkový strop || 7 056 000 000 || || || || 7 056 000 000 ||

Rezerva || 119 706 328 || || || || 124 557 328 ||

6. || Kompenzácie || 28 600 000 || 28 600 000 || || || 28 600 000 || 28 600 000

Strop || 29 000 000 || || || || 29 000 000 ||

Rezerva || 400 000 || || || || 400 000 ||

Spolu || 142 111 425 684 || 135 865 804 080 || -4 851 000 || -4 851 000 || 142 106 574 684 || 135 860 953 080

Strop || 142 540 000 000 || 135 866 000 000 || || || 142 540 000 000 || 135 866 000 000

Nástroj flexibility || 78 380 000 || || || || 78 380 000 ||

Rezerva || 506 954 316 || 195 920 || || || 511 805 316 || 5 046 920

|| Mimo viacročného finančného rámca (VFR) || 456 181 000 || 200 000 000 || || || 456 181 000 || 200 000 000

Celkový súčet || 142 567 606 684 || 136 065 804 080 || -4 851 000 || -4 851 000 || 142 562 755 684 || 136 060 953 080

[1] Ú. v. EÚ L 298, 26.10.2012, s. 1.

[2] COM(2013) 450.

[3] COM(2013) 644.

[4] COM(2013) 655, 18.9.2013.

[5] Čiastkový strop EPZF na rok 2014 je 44 130 mil. EUR. Po zohľadnení sumy 351,9 mil. EUR, ktorá sa ma presunúť na rozvoj vidieka a ktorá už bola zahrnutá do NR 2014, je čistá suma disponibilná pre EPZF („čistý čiastkový strop“) 43 778,1 mil. EUR. Potreby EPZF na rok 2014 sa posudzujú vzhľadom na túto čistú sumu.

[6] Táto miera je stanovená vo vykonávacom nariadení Komisie (EÚ) č. 964/2013 z 9. októbra 2013 o určení miery úpravy priamych platieb stanovenej v nariadení Rady (ES) č. 73/2009, pokiaľ ide o kalendárny rok 2013. Prostredníctvom OL 2/2014 sa znižuje pôvodná miera úpravy 4,981759 % v NR 2014 na 4,001079 % so zohľadnením zníženia prahovej hodnoty z 5 000 EUR na 2 000 EUR v súlade s dohodou o reforme SPP.

[7] Článok 41 a príloha IV nariadenia Európskeho parlamentu a Rady (EÚ) xx/xxxx, ktorým sa zriaďuje spoločná organizácia trhov s poľnohospodárskymi výrobkami (nariadenie o jednotnej spoločnej organizácii trhov), ktoré ešte musia EP a Rada formálne prijať [COM(2012) 535].

[8] Nariadenie Európskeho parlamentu a Rady (EÚ) č. 228/2013 z 13. marca 2013 o osobitných opatreniach v oblasti poľnohospodárstva v prospech najvzdialenejších regiónov Únie a o zrušení nariadenia Rady (ES) č. 247/2006.

[9] V rozpočtových prostriedkoch a po uplatnení mechanizmu finančnej disciplíny.

[10] Po uplatnení mechanizmu finančnej disciplíny.

[11] Po uplatnení mechanizmu finančnej disciplíny.

[12] Návrh medziinštitucionálnej dohody medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení.

[13] Predbežné uplatňovanie protokolu po prijatí rozhodnutia Rady 2013/303/EÚ (Ú. v. EÚ, L 170, 22.6.2013, p. 1).

[14] Rozhodnutie Rady o predbežnom uplatňovaní protokolu (od 24. júla 2013) bolo prijaté 16. júla 2013, ale ešte nebolo uverejnené v Úradnom vestníku.

[15] Komisia odhaduje, že rozhodnutia Rady o predbežnom uplatňovaní protokolov vzťahujúcich sa na tieto dve dohody nadobudnú účinnosť od 1. januára 2014.

[16] Oznámenie „Rozpočet stratégie Európa 2020“, s. 21, KOM(2011) 500 v konečnom znení, 29.6.2011.

[17] Bod 23 návrhu medziinštitucionálnej dohody o rozpočtovej disciplíne, spolupráci v rozpočtových otázkach a riadnom finančnom hospodárení.

[18] Osobitná správa č. 13/2009, Je delegovanie realizačných úloh na vykonávacie agentúry dobrou voľbou?

[19] Nariadenie Rady (ES) č. 58/2003 z 19. novembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (Ú. v. ES L 11, 16.1.2003, s. 1).

[20] Návrh nariadenia Rady, ktorým sa stanovuje VFR na roky 2014 – 2020.

[21] V rámci hraničných podmienok stanovených Komisiou pre udržanie nezmeneného počtu zamestnancov výkonných agentúr a približne rovnakej veľkosti agentúr (pokiaľ ide o počet zamestnancov), dodávateľ vypracoval scenár, v rámci ktorého by niektoré programy riadili iné agentúry ako v pôvodnom scenári takto: nový program týkajúci sa kozmického priestoru a spoločenská výzva potravinová bezpečnosť, udržateľné poľnohospodárstvo, morský a námorný výskum a biohospodárstvo v rámci Horizontu 2020 by sa delegovali na agentúru REA, zatiaľ čo agentúra EACI by riadila druhú a tretiu generáciu programu Inteligentná Európa, celý nástroj MSP v rámci Horizontu 2020, ako aj akcie v oblasti integrovanej námornej politike, kontroly a vedeckých odporúčaní v rámci EMFF.

[22] Vypočítané na základe usmernení Komisie pre hodnotenia vplyvu návrhov politiky (SEC(2009) 92), uplatnením štandardnej diskontnej sadzby 4 % budúcich výnosov na výpočet ich čistej súčasnej hodnoty.

[23] Tento počet zamestnancov zohľadňuje navrhovaný presun programu Marco Polo z agentúry EACI do agentúry INEA (15 FTE), keďže bude súčasťou programu CEF-Doprava.

[24] Skutočné rozdelenie medzi zmrazené a uvoľnené pracovné miesta bude upresnené počas budúcoročného rozpočtového postupu s cieľom upraviť ho podľa skutočnému počtu dočasne preložených úradníkov.

[25] Týka sa to nástrojov IPA (0,1 mil. EUR), ENI (1,0 mil. EUR) a DCI (1,0 mil. EUR) s cieľom vyrovnať rozdiel medzi úlohami, ktoré vykonávala Komisia a výkonná agentúra.

[26] Týka sa to CEF-Energetika (0,8 mil. EUR), EMFF (1,4 mil. EUR) a Európskeho dobrovoľníckeho zboru pre humanitárnu pomoc (0,5 mil. EUR), pre ktoré úroveň výdavkov na administratívnu podporu požadovaná v NR 2014 nezodpovedala (v plnej miere) skutočným potrebám v roku 2014.

[27] KOM(2011) 890 v konečnom znení, 13.12.2011.

[28] Tieto inštitúcie poskytli podrobný odhad štruktúry platových tried, ktorá sa má zahrnúť do plánov pracovných miest pre novú funkčnú skupinu SC: Európsky parlament (Oddiel I): 5 SC 1 a 25 SC 2; Európska rada a Rada (Oddiel II): 15 SC 1; a Dvor audítorov (Oddiel V): 2 SC 2.